﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Cu prilejul Sfintei Sărbători a Naşterii Domnului adresăm tuturor credincioșilor Bisericii Sfântul Nicolae urări de sănătate şi mântuire, pace şi bucurie, fericire şi mult ajutor de la Bunul Dumnezeu în toată fapta cea bună ! LA MULŢI ANI BUNI ! În noaptea de Anul Nou la Biserica Sfântul Nicolae, NY, se va săvârși Acatistul Domnului nostru Iisus Hristos urmat de Rugăciunea de mulțumire și rugăciuni de intrare în Anul Nou Slujba va începe la ora 9 00 PM Vă anunțăm că începând cu data de 1 ianuarie 2016 vom merge cu Botezul pe la casele frățiilor voastre Cei care doriți să vă sfințim casele vă rugăm să ne comunicați dorința dumneavoastră împreună cu adresa și cu numărul de telefon LITURGICAL PR SSFTWaurhietnududdrarnsaydedy,asa,DydyD,ea,eDcyDcee,eemcDcmeeebmbcmeeerbbmre2e2rb5r72e:Mr6:4:P 71P8re7o8t 4P a4r4o5h3M– afrixiu;s9D1a7n5ie9l2D2u5m7i1t r–emscoub i l LITURGICAL PROGRAM OF THE WEEK DECEMBER 21 - 27 3: The Akathist of Saint George Vespers : NATIVITY OF OUR LORD AND SAVIOR JESUS CHRIST Matins and Divine Liturgy : SYNAXIS OF THE THEOTOKOS Matins and Divine Liturgy : PROTOMARTYR STEVEN Matins and Divine Liturgy MM HRIST 88::3300 AAMM CIaF Aram a EVANGHELIA DIN DUMINICA DINAINTEA NASTERII DOMNULUI Cartea neamului lui Iisus Hristos, fiul lui David, fiul lui Avraam Avraam a născut pe Isaac; Isaac a născut pe Iacov; Iacov a născut pe Iuda şi pe fraţii lui; Iuda a născut pe Fares şi pe Zara, din Tamar; Fares a născut pe Esrom; Esrom a născut pe Aram; Aram a născut pe Aminadav; Aminadav a născut pe Naason; Naason a născut pe Salmon; Salmon a născut pe Booz, din Rahav; Booz a născut pe Iobed, din Rut; Iobed a născut pe Iesei; Iesei a născut pe regele David; David a născut pe Solomon, din femeia lui Urie; Solomon a născut pe Roboam; Roboam a născut pe Abia; Abia a născut pe Asa; Asa a născut pe Iosafat; Iosafat a născut pe Ioram; Ioram a născut pe Ozia; Ozia a născut pe Ioatam; Ioatam a născut pe Ahaz; Ahaz a născut pe Iezechia; Iezechia a născut pe Manase; Manase a născut pe Amos; Amos a născut pe Iosia; Iosia a născut pe Iehonia şi pe fraţii lui, la strămutarea în Babilon; După strămutarea în Babilon, Iehonia a născut pe Salatiel; Salatiel a născut pe Zorobabel; Zorobabel a născut pe Abiud; Abiud a născut pe Eliachim; Eliachim a născut pe Azor; Azor a născut pe Sadoc; Sadoc a născut pe Ahim; Ahim a născut pe Eliud; Eliud a născut pe Eleazar; Eleazar a născut pe Matan; Matan a născut pe Iacov; Iacov a născut pe Iosif, logodnicul Mariei, din care S-a născut Iisus, Care Se cheamă Hristos Aşadar, toate neamurile de la Avraam până la David sunt paisprezece; şi de la David până la strămutarea în Babilon sunt paisprezece; şi de la strămutarea în Babilon până la Hristos sunt paisprezece neamuri Iar naşterea lui Iisus Hristos aşa a fost: Maria, Mama Sa, fiind logodită cu Iosif, fără să fi fost ei înainte împreună, s-a aflat având în pântece de la Duhul Sfânt Iosif, logodnicul ei, drept fiind şi nevrând s-o vădească, a voit s-o lase, în ascuns Şi cugetând el acestea, iată îngerul Domnului i s-a arătat în vis, grăind: Iosife, fiul lui David, nu te teme a lua pe Maria, logodnica ta, căci Cel zămislit într-însa este de la Duhul Sfânt Ea va naşte Fiu şi vei chema numele Lui Iisus, căci El va mântui pe poporul Său de păcatele lor Acestea toate s-au făcut ca să se împlinească ceea ce s-a spus de Domnul prin proorocul, care zice: «Iată, Fecioara va avea în pântece şi va naşte Fiu şi vor chema numele Lui Emanuel, care se tâlcuieşte: Cu noi este Dumnezeu» Şi, deşteptându-se din somn, Iosif a făcut aşa precum i-a poruncit îngerul Domnului şi a luat la el pe logodnica sa Şi, fără s-o fi cunoscut-o pe ea Iosif, Maria a născut pe Fiul său Cel Unul-Născut, Căruia I-a pus numele Iisus (MATEI 1, 1-25) PASTORALĂ LA PRAZNICUL NAŞTERII DOMNULUI 2015 Slavă întru cei de sus lui Dumnezeu și pe pământ pace, între oameni bunăvoire! (Luca 2, 14) Preacucernici Părinţi, Iubiţi Credincioşi, Ce cuvinte mai potrivite am putea afla pentru a ne vesti bucuria și pacea aduse de Nașterea Mântuitorului? Și ce cuvinte mai potrivite putem găsi să vestim astăzi lumii noastre tulburată de războaie și atentate pacea pe pământ? Coborârea lui Dumnezeu pe pământ, Întruparea Fiului lui Dumnezeu este vestirea care poate întoarce această lume la pace, bucurie și înțelegere Din succesiunea evenimentelor până la acest moment al cântării îngerilor putem discerne și noi calea către împăcarea între oameni și doxologie adusă lui Dumnezeu Nici acum două mii de ani lumea nu se bucura de multă pace Vremurile nu erau cele ale armoniei și bunei înțelegeri între oameni și popoare, ci mai degrabă ale dorinței de putere și bogăție, ale divizării între stăpânitori și asupriți, bogați și sărăci, robi și liberi În această lume și în acest timp precis al istoriei a hotărât Dumnezeu să se pogoare și să aducă pacea Vestea a adus-o mai întâi Arhanghelul Gavriil Fecioarei Maria: ”Bucură-te ceea ce eşti plină de har, Domnul este cu tine Binecuvântată eşti tu între femei ” (Luca 1, 28) Iar la mirarea Fecioarei Arhanghelul îi descoperă că ”Duhul Sfânt se va pogorî peste tine şi puterea Celui Preaînalt te va umbri” (Luca 1, 35) Maria s-a bucurat întru sine și a primit umbrirea Duhului chiar fără să înțeleagă cum o fecioară poate naște prunc Și primirea vestirii a arătat-o purtătoare de Duh, căci la întâlnirea cu Elisabeta pruncul acesteia a săltat de bucurie în pântece și s-a umplut și ea de Duhul Sfânt și a numit- o pe Maria ”Maica Domnului meu” Putem spune că umbrirea Duhului este ”contagioasă”, că cel care este purtător de Duh îl oferă mai departe și această oferire aduce roade Elisabeta ne-a dăruit acest nume mai presus de orice nume de ”Maică a Domnului” pentru Fecioara Maria Și tot ea este cea care o fericește pe Maria și că este binecuvântată între femei Lucrarea Duhului continuă prin intermedierea Arhanghelului Căci atunci când Iosif se îndoiește de credincioșia logodnicei sale, îngerul îl întărește și îl împacă: „Iosife, fiul lui David, nu te teme a lua pe Maria, logodnica ta, că ce s-a zămislit într-însa este de la Duhul Sfânt Ea va naşte Fiu şi vei chema numele Lui Iisus, căci El va mântui poporul Său de păcatele lor ” (Matei 1, 20-21) ”Neobișnuite sunt cuvintele, depășesc mintea omenească și sunt mai presus de legile firii” spune Sf Ioan Gură de Aur ”Va crede oare Iosif, el care nu mai auzise petrecându-se astfel de lucruri? continuă părintele antiohian Da, va crede pe temeiul tulburării lui sufletești Îngerul îi descoperise toate frământările sufletului pentru ca pe temeiul acestora Iosif să creadă și în zămislirea cea mai presus de fire ” (Omilia a V-a la Matei) Lucrarea Duhului se vădește în pacea adusă celui ce s-a îndoit și în luminarea duhovnicească pentru a primi cele descoperite Nu la fel s-a întâmplat și cu Fecioara Maria la Buna Vestire și cu Elisabeta la întâlnirea minunată cu Maria? Duhul continuă să lucreze prin vestirea plină de bucurie și pace a minunii din ieslea Betleemului în evenimentul amintit la început, vestirea către păstori: ”Iată îngerul Domnului a stătut lângă ei și slava Domnului a strălucit împrejurul lor și ei s-au înfricoșat cu frică mare Dar îngerul le-a zis: Nu vă temeţi Că, iată, vă binevestesc vouă bucurie mare, care va fi pentru tot poporul; că în cetatea lui David vi S-a născut azi Mântuitor, Care este Hristos Domnul” (Luca 2, 9-11) Înfricoșarea dintru început este potolită de vestirea Nașterii Domnului și este urmată de doxologia oștirii cerești: ”Slavă întru cei de sus lui Dumnezeu și pe pământ pace, între oameni bunăvoire!” Această descoperire a lucrării Duhului care duce la pace, luminare, înțelegere duhovnicească și doxologie este prezentă și în Epistola către Galateni Sf Apostol Pavel (5, 22-23): ”roada Duhului este dragostea, bucuria, pacea, îndelunga răbdare, facerea de bine, credința, blândețea, înfrânarea, curăția” Ca și în cântările din ziua praznicului: ”Veseliți-vă, drepților, ceruri, bucurați-vă, săltați, munților, căci S-a născut Hristos”; ”Puterile cerurilor se bucură și pământul cu oamenii se veselește” Preacucernici Părinţi, Iubiţi Credincioşi, Răspunsul creștinului la frământările lumii nu poate fi aflat decât în interiorul acestei descoperiri a lucrării Duhului în viața oamenilor Duhul continuă să lucreze și să ne aducă pacea lui Dumnezeu și lumina duhovnicească a înțelegerii rosturilor acestei lumi Ca și Fecioara Maria, Iosif și Elisabeta creștinul este purtător de Duh în lume și se cuvine să ”molipsească” lumea de această ”purtare” cerească Creștinul purtător de Duh vestește bucuria Nașterii Domnului și aduce doxologie împreună cu îngerii Doxologie înseamnă a-I aduce slavă lui Dumnezeu prin cântare În condacul Praznicului se spune că ”îngerii cu păstorii slavoslovesc și magii cu steaua călătoresc ” Îndreptându- se spre ieslea Betleemului după vestirea îngerilor, păstorii și-au unit glasurile cu vestitorii din cer, cerul s-a unit cu pământul, purtătorii de trup cântă împreună cu cei fără de trup, totul este o armonie aducătoare de pace și bucurie Vestindu-ne unii altora Nașterea Domnului se cuvine să aducem și noi doxologie și mulțumire lui Dumnezeu pentru trimiterea Fiului Și să ne arătăm vestitori ai bucuriei și purtători ai Duhului Creștinul ortodox vestește lumii bucuria Nașterii Domnului prin colind În zilele ajunului Crăciunului, deşi postim, ne gătim casele şi ne încărcăm mesele, după cum spune un colind Dar aceasta nu pentru cei ce colindă, ci pentru Dumnezeu însuşi care se pogoară în fiecare cămin şi aduce binecuvântare Aceasta este bucuria pe care o împărtăşim cu colindătorii Noi suntem gazde, iar Dumnezeu este oaspetele ceresc ce se sălășluieşte între noi Şi aduce cu El pacea şi fericirea de dincolo Lumea tulburată de astăzi așteaptă să o colindăm, să îi vestim pacea, să aducem bucurie și nădejde celor care au suferit în atentate sau au fost forțați să își părăsească căminul din cauza războiului Gândul meu la acest praznic slăvit este tocmai acela al invocării păcii cereşti şi al părtăşiei bucuriei colindelor Îl rog pe Dumnezeu să se pogoare şi să binecuvinteze pe fiecare preot şi credincios, fiecare parohie și mânăstire a Arhiepiscopiei noastre Să ne aducă fiecăruia pacea Lui, să ne dăruiască bucuria de a vesti Naşterea pruncului ceresc Noul An să ne fie binecuvântat, să ne înmulţim speranţa şi să creştem în credinţa în Dumnezeu Vă îmbrăţişez frăţeşte în Hristos Domnul şi vă urez să petreceţi sfintele sărbători ale Crăciunului, Anului Nou şi Bobotezei cu sănătate, pace şi bucurii duhovniceşti! La Mulţi Ani! Al vostru frate întru rugăciune către Dumnezeu și doritor de tot binele ceresc, † NICOLAE Chicago, Praznicul Naşterii Domnului, 2015